cyanic-selkie/wikianc huggingface dataset:
Charles de Gaulle
Militäresch Carrière bis 1939
1931 gouf de Ch. de Gaulle an d'Sekretariat vum Conseil supérieur de la Défense nationale genannt a koum deemno zeréck op Paräis. Ëm déi selwecht Zäit huet hie sech mam Philippe Pétain iwwerworf. De Marschall, deen aus PrestigegrënnSource? an d ' Académie française opgeholl gi war, huet sech mam Gedanke rëmgedroen, ee Buch ënner dem Titel Le soldat ze publizéieren. Doranner wollt hien eegen Iddiën zur Krichsféierung formuléieren, an och soss seng Meenung iwwer d'Roll vun der Arméi an der Gesellschaft ausdrécken. Well him scho laang bewosst war, datt de Ch. de Gaulle - anescht wéi hien - eng exzellent Fieder hat, an him dëst oder dat ze verdanken hat, wollt e säi Schützling als Ghost writer benotzen. De Ch. de Gaulle war awer, aus berechtegtem Houfer, net bereet, ganz hannert der Ënnerschrëft vum Marschall ze verschwannen an huet verlaangt, datt deen, an engem Virwuert, seng "Schold" géif unerkennen, wat de Pétain awer op kee Fall wollt maachen. Et koum zu enger dauerhafter Verstëmmung tëschent dem Pétain a sengem fréiere Protégé, a kuerz duerno huet de Ch. de Gaulle dat, wat en am Fong scho fir de Pétain zu Pabeier bruecht hat, an engem eegene Buch, mam Titel Au fil de l'épée 1932 publizéiert. Spezialiste behaapten, datt et dat bescht vun deene véier Bicher ass, déi e virum Zweete Weltkrich publizéiert huet, och wann et kee grousse kommerziellen Erfolleg war. Nieft Iddien, déi e wéineg iwwerspaant konnte wierken, huet de Ch. de Gaulle an deem Buch, souwéi och an anere Schrëftstécker oder Notten, eng remarkabel Gedankekoherenz a vill Pragmatismus un den Dag geluecht, an och schonn ugedeit, wéi hien an Zukunft géif handelen, wann en dann zum Zuch kéim: Mësstraue vis-à-vis vun alle kolonialen Entreprisen, virsiichtegen Ëmgank mat den angelsächsesche Muechten (UK an USA), Wichtegkeet vun enger méiglecher Réckversécherungsallianz mat Sowjetrussland géint Däitschland (d'Reichswehr ass deemools, nach virum Hitler senger Ernennung zum Reichskanzler, géint d'Bestëmmunge vum Versailler Vertrag héichgerëscht, respektiv ausgebaut an an der Perspektiv vun engem méigleche Krich ausgebilt ginn).
Am Dezember 1933 gouf de Ch. de Gaulle Lieutenant-colonel an e puer Méint duerno, am Mee 1934, huet hie Vers l'armée de métier publizéiert, ee Buch an deem en ë. a. zur Schafung vun enger Panzerwaff vun honnertdausend Mann opgeruff huet. Zanter e puer Joer war dem Ch. de Gaulle d'Bedeitung vun den Tankse bewosst, sou wéi dat beim franséische Generol Jean Estienne (1860-1936), beim brittesche Generol John Frederick Charles Fuller (1878-1966), beim groussen engleschen Theoreetiker Liddell Hart (1895-1970) oder beim däitsche Generol Heinz Guderian (1888-1954) méi oder wéineger och de Fall war. De Ch. de Gaulle huet iwwregens net gezéckt, fir seng Iddien ënner verschiddene Journalisten, respektiv frëndleche Politiker bekannt ze maachen, fir d'Regierung dozou ze bréngen, effektiv eng schlagkräfteg Panzerwaff z'ëntwéckelen. Am Laf vum Joer 1935 huet de moderéiert rietse Politiker Paul Reynaud dem Ch. de Gaulle seng Usiichte virun der Assemblée nationale verdeedegt, mä a Frankräich gouf et déi Zäit engersäits enorm vill Pazifismus, an anerersäits een héije militäresche Kommando, deen eng reng defensiv Haltung virgezunn huet: Frankräich sollt de Feind mat der Ligne Maginot ofschrecken, respektiv aus dem Land eraushalen. Et sollt bis 1936 daueren, bis dem Ministerpresident Léon Blum säi Verdeedegungsminister, den Edouard Daladier, en éischte klengen Effort zugonschte vun den Tankse gemaach huet. A réischt nom "Anschluss", d. h. no der Annexioun vun Éisträich duerch Nazidäitschland am Mäerz 1938, huet d'franséisch Regierung endlech decidéiert zwou Panzerdivisiounen op d'Been ze setzen, mä déi konnten nëmme knapps virum Ufank vum Joer 1940 prett sinn, a si sollten am Zesummenhang mat der Maginot-Linn reng defensiv agesat ginn. Dobäi hat Nazidäitschland, dat den nationalistesche Generol Franco am Kader vum Spuenesche Biergerkrich ënnerstëtzt hat, scho laang gewise, wéi effizient de kombinéierten Asaz vun Tanksen a Fligere konnt sinn.
Amphi ouvert
Amphi ouvert, op Däitsch Offener Hörsaal, ass eng permanent Serie vu Konferenzen, déi vun der Universitéit Lëtzebuerg organiséiert ginn. Lancéiert gouf dës Konferenzeserie am Hierscht 2008.
Den Numm soll signaliséieren datt d'Konferenze jiddwerengem accessibel sinn. Organisateur ass d'Mission culture scientifique et technique vun der Uni Lëtzebuerg.
Boukels (Géisdref)
Boukels (Bockholtz) ass eng Uertschaft an der Gemeng Géisdref.
Zu Boukels ass de Centre national de Motocross mat der Trainingspist fir Motocross vun der MUL.
De Waassertuerm zu Dol versuergt Boukels mat Drénkwaasser.
Tony Neuman
Hie war President vum Verwaltungsrot vun der ARBED, President vun der Chambre de commerce a Vizepresident vum lëtzebuergesche Roude Kräiz.
Um Lampertsbierg huet den Tony Neuman bei senger Villa e grousse Park mat Arboretum uleeë gelooss, deen hien dem Roude Kräiz hannerlooss huet. De Park Neuman gëtt vun der Stad Lëtzebuerg betreit an ass fir jiddwereen op.
Säi Liewen
No senger Première am Kolléisch studéiert den Tony Neuman Droit zu Paräis an zu Alger, gëtt dann Affekot an Notaire, fir d'éischt zu Réimech (1929), duerno zu Diddeleng (1937 - 1947), do och fir d'ARBED.
1947 huet den Tony Neuman eng Villa mat groussem Gaart an der Avenue de la Faïencerie um Lampertsbierg (Stad Lëtzebuerg) kaaft. 1959 huet hien d'Propriétéit duerch Ukaf erweidert an huet den Alphonse Hollmann als Gäertner engagéiert, deen de Park a senger haiteger Form ugeluecht huet.
Den Tony Neuman war Konschtamateur a Mäzen. A sengem Gaart, dem haitege Parc Tony-Neuman, goufe Skulpture vu lëtzebuergeschen an auslännesche Kënschtler (ë. a. vum Lucien Wercollier a vum Henri Laurens) installéiert. A senger Villa huet hie méi dacks säi Frënd Edward Steichen empfaangen.
Gast Michels
De Gast Michels, gebuer den 11. Januar 1954 zu Iechternach, a gestuerwen de 5. Februar 2013 zu Marseille, war e lëtzebuergesche Moler a Sculpteur.
Liewen a Karriär
Vun 1960 bis 1972 ass de Gast Michels d'Primärschoul zu Konsdref, an duerno den Iechternacher Lycée Classique gaangen.
Studéiert huet hie vun 1974-1980 op der École Supérieure des arts Saint-Luc zu Léck an der Belsch. Säi Professer Pierre Deuze hat eng Influenz op seng Aarbecht, an de Gast Michels hat nach bis zu sengem Liewensenn Kontakt mat him.
E Fall fir sech
E Fall fir sech ass e lëtzebuergesche Kriminalfilm vum Menn Bodson a Marc Olinger aus dem Joer 1984 dee vun RTL produzéiert gouf.
Gast Michels
Liewen a Karriär
No sengem Studium bestit hien 1980 d'Marie-José Meyers an installéiert sech mat engem Atelier an der Walfer Millen. Vun 1980 bis 1988 huet hie säin Akommes nach als Zeecheproff a Lëtzebuerger Lycéeën opgebessert.
E Fall fir sech
Ëm wat geet et am Film?
Am Film geet et ëm Falschgeld dat an den Ëmlaf soll goen. Dofir ass de Musée national des mines vu Rëmeleng genee déi Géigend, fir déi gefälscht Schäiner vu Frankräich op Lëtzebuerg ze schmuggelen. D'Dréibuch ass vum Rëmelenger Auteur Fernand Barnich.
Gast Michels
Liewen a Karriär
Vun 1988 un huet hien als fräischafenden an haaptberuffleche Kënschtler reegelméisseg an der Galerie de Luxembourg ausgestallt. Ab 2002 huet hie méi dacks am Espace Mett Goedert zu Konsdref seng Eenzelausstellunge selwer organiséiert a realiséiert.
Vun 1993 u war hie Member am Rotary Club Luxembourg. 1994 war fir hien d'Entdeckung vum Computer als Kreativtool ee wichtege Moment a senger technescher Entwécklung. 1996 ass seng Fra gestuerwen, e biografescht Erliefnes dat en Aschnëtt a senger Karriär bedeit huet. An der Zäit duerno intensivéiert hie seng Kreatioun mam Computer a seng Ausenanersetzung mat Skulpturen. Et entsti Collagë mat digitalen Elementer, awer de Computer gëtt och benotzt fir Virbereedunge vu stolene Skulpturen, wéi een et u senge Steel Drawings (1998) gutt gesäit.
2006 realiséiert de Gast Michels eng Fresk vun 258 m2, genannt ‘Atmosphère urbaine’, fir d'Gemengeverwaltung vun der Stad Lëtzebuerg (Rocade 3). An senger Karriär huet den Artist op d'mannst eng 15 groussformateg Wandmolereien an Accrochagen am ëffentleche Raum realiséiert.
Tëschent 1978 an 2011 hat hie 40 Eenzelausstellungen an op d'mannst 110 Participatiounen a Gruppenausstellungen a Konschtfoiren, virun allem zu Lëtzebuerg awer och op der ganzer Welt: ënnert aneren zu Köln, Paräis, Lissabon, Kopenhagen, Stockholm, Dubai, Nei-Delhi, Tokyo an zu New York.
Kreativschafender, mat deenen de Gast Michels Kontakt gehalen huet, waren ënnert aneren de Schrëftsteller Joseph Paul Schneider, de Serigraphist Francis Van Maele, den Theaterregisseur Claude Frisoni, an de Schrëftsteller Gast Groeber.
Hien hat zwee Jongen an huet zu Walfer geschafft a gelieft. En zweet Doheem mat Atelier hat en a Frankräich zu Vaison-la-Romaine am Vaucluse an der Provence, wou hien 2009 mat senger Liewenspartnerin Yvette Tosseng higeplënnert ass. 2011 huet hien een Traitement géint Leukemie ugefaangen.
De Gast Michels ass de 5. Februar 2013, am Alter vun 59 Joer, zu Marseille gestuerwen. Hien ass um Kierfecht zu Konsdref begruewen.
Stil a Bedeitung
Säin éischte Kontakt mat der Konschtwelt hat hien, wéi hien als Teenager an de spéiden 1960er Joren an der Konsdrefer Scheier als Wiechter fir déi do organiséierten zäitgenëssesch Ausstellunge geschafft huet.
Dem Kënschtler säi fréie Kontakt mat de Bëscher an der Natur vum Mëllerdall, huet wuel an him eng laang wierkend Faszinatioun fir d'Natur an dem Sujet vun der ‘Ursprünglichkeit’ hannerlooss, déi sech duerch säi ganzt Wierk zitt. D'Flora an d'Fauna, esouwéi d'Motiver vum Bësch a Form vu sengen archaeschen Erzielungen an Artefakten, sinn an sengem Fréiwierk ganz present. Och d'Verwendung vun Holzelementer aus Bëscher als Support waren en Deel vu sengem technesche Repertoire. Esou krut de Gast Michels vum Joseph-Paul Schneider de Spëtznumm l'homme des forêts
Dem Gast Michels säi Stil huet eng emotional a subjektiv Approche, déi sech mat dem Mëttel vun expressive Pinselstrécher ausdréckt  a gëtt am Allgemengen dem Konschtstil vum Neo-expressionismus zougeuerdent. Esou vergläicht de Lucien Kayser dem Artist säi Faarfgebrauch mat deem vum Horst Hödicke, ee vun de Grënnungsmembere vun den ‘Neuen Wilden’.
Seng Biller sinn abstrakt, mä stellen zu gläicher Zäit och figurativ Sujeten, z. B. Mënschen, op eng ganz stiliséiert Aart a Weis duer. Hien huet och dacks Impressiounen aus senger onmëttelbarer Noperschaft a senge Wierker verschafft. Sou kënnt ëmmer erëm Waasser an e Millerad vir, wat dohier kënnt, well hien zu Walfer an der aler Mille gewunnt huet. Och urban Elementer vun der Stad Lëtzebuerg, wéi d'Rout Bréck an d'spuenesch Tiermercher vun de Festungsmaueren, kommen ëmmer nees am Michels senge Biller zeréck.
Eng rekurrent Faarfkombinatioun vum Kënschtler war Giel a Blo, zwou Faarwen, déi, wa se vermëscht ginn, Gréng erginn, d'Faarf vun der Natur. Ënner anerem Stären, Rieder, Déierekäpp, Feiler an aner organesch Forme gi Symboler, déi de Kënschtler gäre mat engem markante schwaarze Stréch iwwer méi grouss etaléiert faarweg Fläche poséiert.
A sengem Spéitwierk huet de Gast Michels mat Buschtawen, Zuelen a grapheschen Elementer am Piktogrammstil experimentéiert. Dacks ass dann d'Stilmëttel vun der Widderhuelung an dem Layering genotzt ginn, wat gehollef huet, déi abstrakt Qualitéite vun der Kompositioun z’ënnersträichen. Déi spilleresch Verwendung vun der Linn an der Faarf an deene Wierker erënnert un d'Esthetik vum Graffiti.
Wéi de Michels 2007 an engem Interview erkläert, huet hien net d'Welt bereest, mä hien ass éischter op enger konstanter Entdeckungsrees duerch d'Geographie vu sengem eegenen ënnerleche Liewen a vu sengem Heemechtsland gewiescht.
Niewent dem Gast Michels ass keen anere Lëtzebuerger Kënschtler bekannt, iwwert deen een Text vum renomméierte franséische Konschtkritiker Pierre Restany verfaasst gouf. Zesummen hunn déi zwee 1991 eng Serie vu Lithografien ‘Les rochers’ erausbruecht, wou d'Grafike vum Kënschtler vun engem Text vum Konschtkritiker begleet goufen.
Middlesbrough FC
Middlesbrough FC (Spëtznumm Boro) ass en englesche Foussballveräin zu Middlesbrough, am Nordoste vun England. Déi 1. Härenekipp spillt an der Saison 2008/09 an der Premier League, der héchster Spillklass am englesche Liga System. De Veräi spillt seng Heemspiller am Riverside Stadium.
Gast Michels
Stil a Bedeitung
Dem Gast Michels seng Wierker sinn a sëllege privaten an ëffentleche Sammlungen - national wéi international - vertrueden.
Middlesbrough FC
De Veräin gouf 1876 gegrënnt. Hir héchst Positioun am englesche Foussball hate si um Enn vun der Saison 1913/14, op der 3. Plaz an der First Division, deemools der héchster Spillklass. 1997 stounge si an der Finall vum FA Cup, an 2006 ware si an der Finall vun der UEFA-Coupe. 2004 hu si den englesche Ligapokal gewonnen, hire gréisste Succès bis ewell.
Spaghetti
Spaghetti sinn Deegwueren aus dem Schmull vun haardem Weess, déi e ronnen, (gekacht) ongeféier 2 mm décken Duerchmiesser hunn an ongeféier 30 cm laang sinn. Si kommen ursprénglech aus Italien. Méi dënn Spaghetti gi Spaghettini, méi décker Spaghettoni genannt.
Middlesbrough FC
Um Spaweck
Offiziell Websäit vu Middlesbrough FC
Spaghetti
D'Wuert Spaghetti kënnt vum Italieenesche spago 'Schnouer' → Diminutiv spaghetto 'Schnéierchen' → Plural spaghetti). Am Lëtzebuergeschen héiert een och alt "Spaghettien", wat en duebel markéierte Plural ass.
Gast Michels
Successioun
Seng Kanner David Michels a Frank Michels hunn nom Doud vum Kënschtler 2013 ee laange Prozess vun der Inventariséierung an der Verëffentlechung vum Wierk, ënner dem Numm Gast Michels Estate ugefaangen. Ee weidere Volet vun hirer Aarbecht ass d'Organiséiere vun Ausstellunge mat Muséeën a mat Galerien. D'Zil ass, dem Gast Michels säi Wierk fir zukünfteg Generatioune weider um Liewen ze behalen. Hir Aarbecht un der Successioun ass, niewent där vum Michel Majerus, eent vun deene rare Beispiller vu Kënschtlernoloosser, déi zu Lëtzebuerg fonctionnéieren.
Spaghetti
An der Kiche gi Spaghetti entweeder nëmme mat Ueleg a Gewierzer aromatiséiert, wéi bei de Spaghetti aglio e olio, oder mat enger sämeger Zooss, déi liicht pechech ass, wéi bei de Spaghetti alla napoletana zerwéiert.
Hippolyte Trotyanne
Den Hippolyte Trotyanne-de Mairesse, gebuer den 28. Abrëll 1823 zu Ëtteng (fr:Ottange) a Loutrengen, a gestuerwen den 10. Mee 1898 a senger Villa zu Munneref, war e loutrengesche Landadelegen, deen 1849 den Hotel Grand-Chef zu Munneref gegrënnt huet. Hie gouf zu Richemont begruewen.
Liewen
Seng Eltere waren de Joseph-Hippolyte Trotyanne an d'Eléonore de Mairesse. Seng Sëschter Marie-Laure-Rosalie war mat dem franséische Geolog Gabriel-Auguste Daubrée bestuet.
Den Hippolyte Trotyanne war de Besëtzer vum Schlass Pépinville zu Richemont (tëscht Diddenuewen a Metz). .
Hien huet fléissend Lëtzebuergesch geschwat, Ëtteng huet jo fréier zu Lëtzebuerg gehéiert. Hien huet zu den éischte Kurgäscht vu Munneref an den 1840er Jore gezielt an huet relativ fréi erkannt, datt et an der Uertschaft un Hoteller gefeelt huet. Hien huet dunn decidéiert, fir en Hotel direkt tëscht dem Thermalbad an dem "Hôtel de l'Europe" ze bauen: den "Hotel Grand-Chef". De Grondstee gouf 1849 geluecht an dräi Joer drop, 1852, huet den Hotel seng Dieren opgemaach, 2012 huet e seng lescht Gäscht empfaangen.
Vis-à-vis vum Hotel huet den Trotyanne sech eng Villa gebaut, an där hie bis zu sengem Doud gewunnt huet.
Den Trotyanne war e Jeeër an hat 1867 zesumme mam Notaire Jacques-Gustave Lessel d'Juegd vun Elleng gesteet. 1891-1892 hat hien d'Juegd vu Munneref zesumme mam Wäinhändler Léon Bellwald.
D'Strooss Munneref-Diddenuewen
Den Trotyanne hat a Loutrenge gutt Bezéiungen an huet sech agesat fir eng modern Stroosseverbindung tëscht Munneref a Diddenuewen. D'Strooss gouf 1859 gebaut. Op der Grenz huet eng nei Bréck aus Steen déi al Holzbréck ersat.
Wat huet e gesot?
Wat huet e gesot? ass e lëtzebuergesche Spillfilm vun der AFO Film aus dem Joer 1981. E war deen éischte Film op Lëtzebuergesch a gouf vu 17.653 Leit gesinn, wat deemools als aussergewéinleche Succès consideréiert gouf.
Soss
De Film gouf vu 17.652 Leit am Kino gesinn.
Roger Molitor (Comptabel)
De Roger Molitor, gebuer de 14. Mee 1953 zu Wolz, ass e lëtzebuergesche Wirtschaftspréifer.
Vum 15. Februar 2008 bis de 4. Februar 2015 war hie Member vum Staatsrot.
Hien ass zanter dem 18. Oktober 2011 President vun der Asbl Omega 90, wou hien den Nofollger vum verstuerwene Mill Majerus gouf.
FC Mamer 32
Den FC Mamer 32 (F.C. Mamer 32) ass e lëtzebuergesche Foussballclub vu Mamer. De Veräi gouf 1932 als Jeunesse Mamer gegrënnt. Den Numm gouf awer schonn d'Joer drop, 1933, op deen haitege geännert.
Mamer huet nieft de Seniorsekippe vun de Männer och eng Fraenekipp.
Nationale Palmarès
Lëtzebuerger Championnat:
Coupe de Luxembourg:
Um Spaweck
Websäit vun der Dammenekipp vum FC Mamer 32
Luxembourg Learning Centre
Luxembourg Learning Centre (LLC) ass den Numm vun engem Gebai, dat am Kader vun der Cité des sciences, de la recherche et de l'innovation um Belval, am Universitéitsquartier, an engem Deel vun der fréierer Mëllerei vun de Belval-Héichiewen amenagéiert gouf (am aneren Deel kéint de Centre national de la culture industrielle ageriicht ginn).
Et gouf de 24. September 2018 vum Groussherzog Henri ageweit. , Wärend der Planungs- a Bauphas gouf et, an Analogie zu den anere Gebaier vun der Cité des sciences, Maison du Livre genannt.
Et ass eng Bibliothéik, déi haaptsächlech fir d'Studente vun der Uni Lëtzebuerg konzipéiert ass, déi awer och fir den allgemenge Public zougänglech ass. Eng 205.000 Dokumente sinn dora fräi zougänglech, an et goufen Aarbechtsplaze fir eppes iwwer 1.000 Studenten amenagéiert. Do derbäi kënnt e Magazin fir ronn 290.000 Wierker, déi net sou dacks gefrot sinn, oder déi méi wäertvoll sinn.
D'baussegt Form vun der Mëllerei gouf beim neie Gebai bäibehalen, resp. nogebaut. Bannena goufen op 4 Stäck Magazinen, Liessäll a Büroen ageriicht. D'Entrée ass op der Ostsäit, zu den Héichiewen zou, an engem neie Virbau a Form vun engem ellipsoiden Zylinder, an deem dräieckeg Ëffnunge sinn. Laanscht d'Westsäit ass en eestäckege Virbau, op deen uewendrop e Gaart ugeluecht gouf.
D'Fassad an den Daach vun der fréierer Mëllerei goufe komplett erneiert; d'Fassad huet e groussflächegt Muster aus Dräiecken, déi zu hirer 6 zu pyramidefërmege Forme strukturéiert sinn, a déi deels aus Glas, deels aus Verbondmaterial sinn. Architekt ass de Büro Hermann & Valentiny & Associés Architectes.
De Grondsteen gouf de 24. Mee 2013 duerch den Infrastrukturminister Claude Wiseler an d'Héichschoulministesch Martine Hansen, zesumme mat den Escher a Suessemer Buergermeeschteren, geluecht. Fir de Bau waren eng 60 Milliounen Euro virgesinn.
Spiritual
Fréier waren se heefeg a Konvikten unzetreffen, mä hautdesdaags fënnt ee se bal nëmmen nach an de Seminairen, wou déi zukënfteg Geeschtlech ausgebilt ginn. De Spiritual ass ëmmer e Geeschtlechen a fir déi spirituell Betreiung a Formatioun vun de Seminaristen zoustänneg. Säin Zoustännegkeetsberäich an der Ausbildung ass de forum internum, an net de forum externum, ëm dee sech de Präses an aner Formateure bekëmmeren.
Commission nationale pour la protection des données
D'Commission nationale pour la protection des données (gekierzt CNPD), iwwersat Dateschutzkommissioun, ass en ëffentlecht Etablissement zu Lëtzebuerg, deem seng Roll et ass, d'Gesetzméissegkeet vun der Beaarbechtung vu perséinlechen Donnéeën z'iwwerwaachen an d'Anhale vun de Grondfräiheeten a –rechter a Bezuch op perséinlech Donnéeë sécherzestellen.
D'Kommissioun ass berechtegt, Plainten an Ufroe fir Iwwerpréiwungen unzehuelen an hinnen nozegoen. Eng weider Roll ass, d'Regierung ze beroden. Do dernieft muss d'CNPD dofir suergen, datt d'Dispositioune vum Gesetz vum 30. Mee 2005 am Beräich vun der elektronescher Kommunikatioun agehale ginn.
Kachdëppen
E Kachdëppen ass e Kichegeschier, an deem Iesse gekacht gëtt.
Kachdëppe si meeschtens aus Metall, a Form vun engem Zylinder deen no uewen op ass. Se kënnen e ronnen oder ovale Grondrëss hunn, an hunn zwéi Grëffer baussen op der Zylinderwand déi meescht vis-à-vis vunenee festgemaach sinn. Déi meescht hunn en Deckel deen drop passt, mat enger Hänk drun.
Commission nationale pour la protection des données
Organisatioun
D'Kommissioun besteet aus dräi Memberen déi vum Regierungsrot proposéiert a vum Grand-Duc fir eng Period vu sechs Joer genannt ginn. D'Mandat ka just eng Kéier erneiert ginn. De President gëtt vum Grand-Duc designéiert. Ee Member muss e Jurist an en aneren en Informatiker sinn. De Gérard Lommel war den éischte President vun der CNPD an nodeem säi Mandat 2008 ëm weider sechs Joer verlängert gi war, gouf et 2014 net erneiert, ma de Regierungsrot huet hien an der Sëtzung vum 22. Oktober 2014 zum Commissaire à la protection des banques de données ernannt. Déi Plaz ënnersteet dem Staatsminister a gouf an der selwechter Sëtzung kreéiert.
Canton de Montfort-l'Amaury
De Canton de Montfort-l'Amaury ass eng fréier franséisch administrativ Andeelung am Arrondissement Rambouillet, am Departement Yvelines an der Regioun Île-de-France.
Kachdëppen
Wann en Dëppen e laange Still amplaz vun den zwéi Grëffer huet, schwätzt ee vun enger Kasseroll.
Pan (Kichen)
Eng Pan ass e Kichegeschier fir ze broden.
Se besteet aus enger meeschtens ronner, flaacher metallener Fläch mat ronderëm engem net ze héije Bord, un deem op enger Plaz e Still festgemaach ass, mat deem een d'Pan manipuléiere kann, ouni sech ze verbrennen.
Bertogne
Bertogne (wa.: Biertogne) ass eng Uertschaft a Gemeng an der belscher Provënz Lëtzebuerg.
Den 1. Juli 2005 hunn do 2.932 Awunner op de 91,67 km² gelieft, wat enger Bevëlkerungsdicht vun 32 Awunner op de km² entsprécht. Aner Uertschaften an der Gemeng si Flamierge, Longchamps, Compogne, Withimont, Monaville a Givry.
Um Spaweck
Offiziell Säit vun der Gemeng
Fondue
Bei der Fondue gëtt et verschidde Formen.
Kéisfondue
Déi Schwäizer Kéisfondue besteet aus geschmoltem Kéis. De Kéis gëtt an engem sougenannte Caquelon, engem Dëppen aus Toun oder Goss geschmolt, woubäi de Caquelon mat Knuewelek ageriwwe gouf ier de Kéis dra kënnt.
Et gëtt verschidde Rezepter. Mä ëmmer gëtt de Kéis mat enger Forschett op där e Stéck Brout opgespiisst gëtt an d'Fondue gezappt an erausgefëscht.
E gudde Rot: Déi Geschicht vum Kirsch bei der Kéisfondue ass kee Märchen. Dat hëlleft wierklech besser ze verdauen. Soss huet een herno eppes wéi e Steen am Mo leien.
Fondue Bourguignonne
Bei der Fondue Bourguignonne gi Stécker Fleesch (dacks Rëndfleesch, mä d'kann een och aner Zorten huelen) mat der Fonduesforschett a gliddegt Fett zezappt a brode gelooss. Heibäi gi verschidden Zose fir bei d'Fleesch zerwéiert, souwéi och verschidden Zaloten.
Fondue Vigneronne / Fondue Bacchus
D'Fondue Vigneronne an d'Fondue Bacchus gi mat waarmem Wäi gemaach oder mat enger Mëschung aus Wäin a Britt. D'Fondue Vigneronne gëtt haaptsächlech mat roudem Wäi gemaach (eng Mëschung vu wäissem a rouden ass och méiglech), d'Fondue Bacchus mat wäissem oder Rosé. Dozou kënnt da nach Geméis (Ënn, Lorbier, Neelcheskäpp, Muert, Porrett an Zellerie). Wéi bei der Fondue bourguignonne kann een ausser Rëndfleesch och nach anert Fleesch huelen.
Louche
Eng Louche ass e Kichegeschier, mat deem ee flëssege Kascht, z. B. Zoppen, aus dem Dëppen an en Teller oder an eng Jatt zerwéiert.
Eng Louche huet e laange Still mat ënnendrënner engem konkaven, meescht hallefronne Behälter, mat deem een d'Flëssegkeet ophëlt. Heiansdo ass do drun e klenge Schniewel op enger Säit, fir beim Erausschëdden net ze sabbelen.
25. Abrëll
De '''25. Abrëll''' ass den 115. Dag (116. am Schaltjoer) vum Joer am Gregorianesche Kalenner.
Sudan
De Sudan, offiziell Republik Sudan (op Arabesch: جمهورية السودان), ass e Staat an Nordostafrika mat Zougank bei d'Rout Mier.
Geographie
De Sudan läit am Dall vum Nil an Nordafrika a grenzt un Egypten am Norden, un d'Rout Mier, Eritrea an Ethiopien am Osten, un de Südsudan am Süden, un d'Zentralafrikanesch Republik am Südwesten, un den Tschad am Westen an u Libyen am Nordwesten.
Mat iwwer 1,8 Millioune km2 ass den Sudan dat drëttgréisste Land an Afrika.
Geschicht
Vun 1955 bis 1972 an dunn nees vun 1983 bis 2005 war de Sudan stänneg am Biergerkrich, am Kader vun deem et 1989 ënner dem Generalleutnant Umar Hasan Ahmad al-Baschir zu engem Militärputsch koum. Obwuel hien zanterhier oncontestéiert iwwer d'Land herrscht, sou konnt en awer ni d'Regierungsgewalt iwwer de Süde gewannen. 2005 gouf dunn e Friddensofkommes tëscht der Regierung zu Khartum an der Sudaneesescher Volleksbefreiungsarméi (SPLA), där wichtegster südsudaneesescher Rebellegrupp, ënnerschriwwen. Et huet dem Süden Autonomie accordéiert an e Referendum iwwer d'Onofhängegkeet virgesinn, dat vum 9. bis de 15. Januar 2011 duerchgefouert gouf an den 9. Juli vum selwechte Joer zur Sezessioun vum Südsudan gefouert huet.
Clara Fey
D'Clara Fey, gebuer de 14. Abrëll 1815 zu Oochen a gestuerwen den 8. Mee 1894 zu Simpelveld an Holland, ass d'Grënnerin vun der kathoulescher Kongregatioun vun de Schwestern vom armen Kinde Jesus. Der Kongregatioun, hiert Leitmotiv ass: "Manete in me", Bleift a mir (Johannesevangelium 15,4).
Dee vun hir gegrënnten Uerden huet zu Lëtzebuerg dräi Dependancen: zu Rëmeleng, zu Iechternach an zu Bidscht.
Hauskaz
D'Hauskaz (Felis silvestris f. catus) ass zanter ville Joerhonnerten en Hausdéier, dat vun de Mënsche gehale gëtt. Si staamt aus der Famill vun de Kazen. Et gëtt zwou Kategorië vun Hauskazen: déi laanghäreg an déi kuerzhäreg.
Männlech Kaze gi Kueder genannt.
Geschicht
D'Hauskaz staamt vun der Wëllkaz of. Haaptsächlech gëtt ugeholl, datt hiren direkte Virfahr d'Falbkaz (Felis silvestris libyca) ass. Dës lieft am Busch an Afrika an an den arabesche Länner. Den zweetstärksten Afloss huet Steppekaz (Felis silvestris ornata), déi hire Liewensraum an Asien huet. Geneetesch Kennzeechen huet d'Hauskaz awer och nach vun der Bëschkaz (Felis silvestris silvestris), déi een an Europa, Klengasien an am Iran fënnt.
Kazerassen
An der Reegel gehéieren all Rasse fënnef Grondkategorien un: Haut gëtt et bei Wäitem iwwer honnert verschidde Kazerassen. An et kommen der dauernd bäi.
Iasion
De Iasion war an der griichescher Mythologie de Jong vum Zeus an der Pleiad Elektra. Säi Brudder war den Dardanos.
D'Demeter huet sech an de Iasion verléift a mat him zesummen d'Jonge Plutos a Philomelos kritt. En huet d'Mystère vu Samothrake perfektionéiert an d'Arkader hunn en als Gott veréiert. Enger anerer Versioun no ass e wéinst senger Affär mat der Demeter vum Zeus mat engem Blëtz erschloe ginn.
Méiglecherweis ass et e virgriichesche Gott vum Akerbau.
Canton de Rambouillet
De Canton de Rambouillet ass eng franséisch administrativ Andeelung am Arrondissement Rambouillet, am Departement Yvelines an der Regioun Île-de-France.
Karthago
Karthago war an der Antiquitéit eng grouss Stad an Nordafrika an Zentrum vun enger Thalassokratie a mächteg Handelsmuecht. Haut steet do d'Stad Tunis.
814 v. Chr. hu Phenizier d'Stad Qart Hadascht (= nei Stad) als Handelskolonie gegrënnt. No an no ass d'Kolonie zu engem wichtegen Zentrum gewuess, dee fest Bezéiunge mat Sizilien (inklusiv Malta), Sardinien a Südspuenien ënnerhalen huet. Mat der Zäit gouf d'Landmuecht Roum och ëmmer méi mächteg a wollt dat westlecht Mëttelmier beherrschen, eppes, wat d'Karthager sech awer net wollte bidde loossen. Sou koum et geschwënn zu engem laange Konflikt, deen um Enn vun de Réimer gewonne gouf.
Iwwer Karthago erzielt och d'Geschicht vum Trojaner Aeneas, deen nom Fall vu senger Heemechtsstad jorelaang ënnerwee war, fir eng nei Heemecht ze fannen. Wie en zu Karthago Rascht gemaach huet, souz do d'Kinnigin Elissa (op Däitsch: "Dido", op Franséisch "Didon") um Troun. Déi huet sech d'Liewe geholl, well se total an den Äneas verléift war, deen allerdéngs weidergezunn ass bis e schliisslech an Italien eng nei Heemecht fonnt huet. Den Aeneas gëllt als Grënner vun Alba Longa an als Virfare vun den Zwillingsbridder Romulus a Remus.
D'Awunner vu Karthago, déi Karthager oder Punier (< lat. "Poeni", fir d'Phenizier) genannt ginn, waren déi, déi an den dräi Punesche Kricher vun de Réimer bekämpft goufen, wéi Roum sech zu enger imperialistescher Muecht entwéckelt hat a keng Konkurrenz am Mëttelmier wollt dulden. Karthago gouf zum Schluss vum drëtte Punesche Krich am Joer 146 viru Christus zerstéiert. Domat war eng Kultur vu villen honnert Joer komplett vernicht. Dobäi koume ganz vill Leit ëm d'Liewen, an déi, déi iwwerlieft hate, goufe versklaavt.
Robert Castel
De Robert Castel, gebuer de 27. Mäerz 1933 zu Saint-Pierre-Quilbignon, haute Quartier vu Brest, a gestuerwen den 12. Mäerz 2013 zu Vincennes, war e franséische Soziolog. Hie schafft op der École des Hautes Études en Sciences Sociales a gouf staark vum Pierre Bourdieu a Michel Foucault beaflosst.
An den 1960er Joren huet hie mam Pierre Bourdieu zesummegeschafft an huet sech fir Psychoanalys a Psychiatrie intresséiert. Hien ass och staark um Phenomeen vum sozialen Ausschloss (Exclusioun) intresséiert.
Gwyncilla, Legend of Dark Ages
Gwyncilla, Legend of Dark Ages ass e Fantasy-Spillfilm vum lëtzebuergesche Regisseur Andy Bausch. En hat seng Première am Februar 1986 am Klenge Kino zu Schrondweiler, gläichzäiteg mat der Ouverture vun deem Kino.
Ëm wat geet et am Film?
Am Mëttelalter zitt eng Grupp vu Schauspiller iwwer Land. Si erzielen a spillen d'Geschicht vun der Gwyncilla, gebuer aus der Léift tëscht engem Grof an enger Fee.
Gielercher
D'Filmkritikerin Amy Lawrence vum Los Angeles Reader zielt de Film ënner déi 10 bescht Filmer vum Joer 1987. Si vergläicht de Film mat de Fréiwierker vum Ingmar Bergman.
Kanton Vaud
Vaud ass e Kanton am Weste vun der Schwäiz.
De Kanton heescht:
Geographie
De Kanton Vaud läit am Weste vun der Schwäiz. Am Weste gëtt bal seng ganz Grenz vum Genfer Séi gemaach an am Oste stéisst en un de Neuenburger Séi. Am Nordweste grenzt en un déi franséisch Departementer Ain, Jura an Doubs, am Südwesten un de Kanton Genf, am Südosten un de Valais, am Osten un d'Kantoner Freibourg a Bern an am Nordosten u Neuenburg. Iwwer de Genfer Séi ewech stéisst en un d'franséischt Departement Haute-Savoie.
Exklaven
Am Nordoste vum Kanton ass Avenches eng Exklav am Kanton Freiburg.
Enklaven
De Kanton Vaud huet dräi Enklave vum Kanton Freiburg, an am Südwesten Céligny aus dem Kanton Genf
Bevëlkerung
D'Amtssprooch ass Franséisch an de gréissten Deel vun der Bevëlkerung ass protestantesch.
Verwaltung
De Kanton war vun 1803 bis 2008 an 19 Distrikter agedeelt:
Marina Timofejewna Semjonowa
D'Marina Timofejewna Semjonowa (Марина Тимофеевна Семёнова), gebuer den 12. Juni 1908 zu Sankt Péitersbuerg a gestuerwen den 10. Juni 2010 zu Moskau, war eng russesch Balletdänzerin a Choreographin.
D'Marina Semjonowa war déi éischt Ballerina, déi vun der Agrippina Waganowa ausgebilt gouf. Fir d'éischt huet se am Kirow Ballet gedanzt, bis se 1930 vum Joseph Stalin perséinlech vu Leningrad op de Moskauer Bolschoi-Ballet tranferéiert gouf. Do huet se sech mam Lew Karachan bestuet, engem Bolschewik deen déi Zäit Vizeausseminister war an 1937 bei dem Stalin senge mäerderesche Raumaktioune "verschwonne gouf".
Knuewelekspress
Eng Knuewelekspress ass e Kichegeschier, mat deem ee Knuewelekszéiwen ausdrécke kann.
Marina Timofejewna Semjonowa
D'Semanowa hat 1935 Gaaschtoptrëtter zu Paräis am Ballet vun der Opéra de Paris wou se zesumme mam Serge Lifar Giselle gedanzt huet.
Knuewelekspress
Se gläicht e bëssen enger Zaang, mat Hëllef vun där et méiglech ass, duerch Hiewelwierkung e Kolwen duerch en Zylinder ze drécken, an deem ënnendra kleng Lächer sinn, an an deem d'Knuewelekszéif läit. Duerch den Drock gëtt d'Zéif zerdrätscht an duerch d'Lächer erausgedréckt.
Marina Timofejewna Semjonowa
De Stalin Präis krut si 1941 an 1952 huet si sech vun der Bün zeréckgezunn. Duerno war si nach als Balletsléierin aktiv a vill Balletsdänzerinne wéi d'Natalja Bessmertnowa, Marina Kondratiewa, Nadeschda Pawlowa, Nina Sorokina, Ljudmila Semenjaka, Nina Timofejewa an d'Nina Ananiaschwili si vun hir trainéiert ginn.
Natierlech Theologie
D'natierlech Theologie ass en Deel vun der Theologie, besonnesch, awer net nëmmen, vun där chrëschtlecher. Si baséiert sech net op eng iwwernatierlech Revelatioun vun engem Gott, mä op eng Revelatioun an der Natur, d. h. eng déi duerch d'Vernonft vum Mënsch erfuerbar an erfuerschbar ass (kuckt och Metaphysik).
Benjamin Britten
De Benjamin Britten (Edward Benjamin Britten, Baron Britten of Aldeburgh) gebuer den 22. November 1913 zu Lowestoft an de 4. Dezember 1976 zu Aldeburgh gestuerwen, war en englesche Komponist, Dirigent a Pianist..
Natierlech Theologie
Usätz vun natierlecher Theologie gouf et schonn an der anticker griichescher Philosophie, besonnesch beim Platon a beim Aristoteles. Hiren Héichpunkt hat se wärend der Scholastik, ë. a. beim Thomas vun Aquin.
Pamela Anderson
Hiert Liewen
Nodeem datt d'Pamela Anderson 1989 bei engem Football-Spill zu Vancouver entdeckt gouf, well s'e Reklamms-Tshirt vun der Béiermark Labatt unhat, ass se vu Labatt engagéiert gi fir d'Promotioun vun hire Produkter.
Si ass dunn op Los Angeles geplënnert an am Februar 1990 war se fir d'éischt Kéier Covergirl vum Playboy. Zéng mol duerno sollt se nach am Häremagasine ze gesi sinn. Hire Succès als Sexsymbol vun den 1990er Jore grënnt sech ë. a. op hire grousse Broschtëmfank, dee s'am Ganze véiermol verännere gelooss huet.
Privat war d'Anderson och dacks an de Boulevardsnoriichten, net zulescht wéinst hirem turbulente Bestietnes mam Tommy Lee, dem Batteur vun der Heavy-Metal-Band Mötley Crüe, vun deem d'Hochzäitsvideo vun 1995 an Ëmlaf gerode war. No der Scheedung vum Lee war d'Anderson fir kuerz Zäit mam schweedesche Model Marcus Schenkenberg an duerno mam US-amerikanesche Museker Kid Rock zesummen.
D'Anderson ass Mamm vun zwee Kanner déi se mam Tommy Lee huet (Brandon, * 1996, an Dylan, * 29. Dezember 1997). Nodeem datt se gewuer gouf, datt si sech mat enger Tätowéiernol mat Hepatitis-C infizéiert huet, setzt si sech fir d'Bekämfung vun där Krankheet an. Donieft engagéiert se sech fir den Déiereschutz an ass Member vun der Déiereschutzorganisatioun Peta.
Sydney (Homonymie)
Sydney ass den Numm vu verschiddene Plazen:
Canton d'Aigues-Mortes
De Canton d'Aigues-Mortes ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Sydney (Homonymie)
Kuckt och: Sidney.
Päif
Eng Päif ass:
Pipe Pipe (disambigua) Pipe
Guerlange
Guerlange ( Gierleng) ass eng kleng Uertschaft an der Gemeng Éibeng, (Provënz Lëtzebuerg) op der Grenz mat Lëtzebuerg. Et ass eng Nopeschuertschaft vun der Gemeng Käerjeng.
Gierleng läit op enger Héicht vu ronn 320 Meter. Déi héchst Plaz ass op 388 m, am Bësch mat dem Numm Belleshecken op der Grenz mat Lëtzebuerg, an déi déifst ass an de Griechten, déi op Laser ( Longeau) ginn, op 290 Meter.
Gierleng war bis virun 20 Joer e klengt Bauerennascht, wat sech lues a lues zu enger Residenz fir d'Grenzgänger entwéckelt huet. 1997 gouf et zu Gierleng nach just zwéi Bauerebetriber.
Duerch Gierleng lafen zwou Baachen. Déi éischt ass d ' Odebaach, déi hir Quell am Oste vu Gierleng huet, net wäit vum Jufferbusch, an duerch d'Uertschaft leeft. Déi aner entsteet aus dem Zesummelaf vun zwou Bächelcher, déi aus de Griechte vun der Holzstrooss, nieft de Mierkaulen, um Territoire vun der Gemeng Kënzeg kommen a kuerz virum Néidlengerhaff zesummelafen. Allebéid lafe s'an d'Miezegerbaach fir mat där weider zu Attem ( Athus) an d'Kuer ze lafen.
Un de Verkéier ass Gierleng ugeschloss iwwer zwou méi grouss Stroossen déi op Laser ginn, e bessere Feldwee mécht d'Verbindung mat Kënzeg an en anere féiert duerch d'Griecht vum Néidlengerhaff op eng Strooss, déi vun do aus och nach eng Kéier no Osten iwwer d'Holzstrooss op Kënzeg féiert, an no Westen op eng Kräizung, wou et nees eng Kéier no Westen op Laser, no Nordosten op Séilen an no Nordwesten duerch d'Miezegerhiel op Miezeg geet.
Geschichtleches
Bis zur belscher Gemengereform vun 1977 huet Gierleng zu der Gemeng Miezeg ( Messancy) gehéiert.
Kierch
Et ass bekannt datt ëm 800 eng hëlze Kierch zu Gierleng stoung.
Déi éischt stenge Kierch gouf 1337 am gotesche Stil gebaut. Dës Kierch gouf 1544 vun de Fransousen deelweis zerstéiert, awer 1560 restauréiert. Si gouf 1858 ofgerappt an duerch déi haiteg Kierch ersat.
Häre vu Gierleng an den Néidlengerhaff
Den éischten Här vu Gierleng, iwwer deen eppes Schrëftleches gewosst ass, war den Thilman de Guerlange, deen 1294 ernimmt gëtt.
Duerno gëtt 1326 d'Famill de Noedelange ernimmt, där hire Besëtz, den haitegen Néidlengerhaff, un Famill d'Outscheid geet.
Een dee méi vu sech schwätze gedoen hat, war den Henri Charles de Bessay, haut nach am Volleksmond bekannt ënner dem Numm Junker Dietz (1705-1776). No engem Prozess 1754 gouf eng Partie vu senger Proprietéit versteet. De Prozess ass an Erënnerung bliwwen ënner dem Numm Procès des criées. Schliisslech gouf de ganze Besëtz mat dem Haff 1794 verkaaft well d'Famill de Bessay komplett ruinéiert war.
Den Haff gouf 1804 vum François-Sébastien de Tinant kaaft, an duerno vun den de Marches vu Guirsch am Joer 1843. Fir d'lescht gouf d'Haffschlass am Joer 1958 un d'Famill Maire-Meisch verkaaft.
Millen
Datt et eng Millen zu Gierleng gouf ass nëmmen nach unhand vum Flouernumm Mühlenpesch, deen am Kadaster vun 1821 opgefouert ass, an aus verschiddenen Dokumenter, déi op eng Presenz vun enger Mille südwestlech vum Néidlengerhaff hiweisen, , ,.
Wëllef
Eng Strooss zu Gierleng mam Numm Le Pas-de-Loup, op Lëtzebuergesch an der Wollefsheck, erënnert drun datt do ee Wollefswiessel war. Déi lescht dräi Wëllef aus der Géigend goufen 1843 zu Gierleng gefaangen.
Kues
De Kues oder och nach um Kues ass eng Plaz am Bësch Belleshecken wou eng Klaus stoung a wou haut nach eng Kapell steet, mat der Muttergottesstatu « Notre-Dame du Chêne ». Vu Kënzeg a vu Gierleng aus ass all Joer eng Pressioun dohi gaangen.
Nicolas Biever
Den Nicolas Biever, genannt Nic Biever, gebuer den 22. Mee 1894 zu Diddeleng an och do gestuerwen de 15. Juli 1965, war e lëtzebuergesche Gewerkschaftler a Politiker.
Liewen
Den Nic Biever war Aarbechter op Arbed Diddeleng. Am Februar 1919 gouf hie Sekretär vun der Verbandssektioun Diddeleng vum Luxemburger Berg- und Metallindustriearbeiter-Verband (LBMV), an am Februar 1920 ee vun den zwéin haaptamtleche Sekretäre vum LBMV. Vun 1938 u war hie President vum Verband.
De 14. Oktober 1924 gouf den Nic Biever Member vum Diddelenger Gemengerot an ass et och bliwwe bis 1951. Vun 1928 bis 1934 a vun 1928 bis 1934 war e Schäffen. Den 1. Mäerz 1925 gouf hien als Deputéierte vun der Lëtzebuerger Aarbechterpartei an d'Chamber gewielt. Ausser an de Krichsjoren 1940-44 an déi Zäit, wou e Minister war, sollt hien dëst Amt bäibehalen. Den 12. Mäerz 1945 gouf hien als fréieren Deputéierte Member vun der Assemblée consultative genannt.
Vum 3. Juli 1951 bis den 1. Februar 1959 war hien Aarbechtsminister an de Regierunge Dupong-Bodson a Bech-Bodson, an erëm vum 15. Juli 1964 bis zu sengem Doud, de 15. Juli 1965, an der Regierung Werner-Cravatte.
Samette Revolutioun
Mat Samette Revolutioun (tschechesch: sametová revoluce) ginn déi - sou gutt wéi onbluddeg, dofir de Begrëff "sametten" - Ëmstänn beschriwwen, ënner deenen an de leschte 6 Woche vum Joer 1989 an der Tschechoslowakei (CSSR) déi kommunistesch Staatsféierung duerch de friddlechen Drock vun der Strooss aus hirem Amt gedriwwe gouf a mat engem pluralistesche System ersat gouf.
Oflaf
De 17. November 1989 hunn eng 15.000 Studenten zu Prag eng friddlech Commemoratiounsmanifestatioun organiséiert, fir un de Jan Opletal z'erënneren, deen 1939 vun den Nazien erschoss gi war. Si sinn awer un d'Bereedschaftspolice geroden, déi d'Manifestatioun mat Knëppelen auserneegebeetscht huet. Den 20. November sinn d'Studenten nees op d'Strooss gaangen, an den Obcanské forum, de Biergerforum, gouf vum Schrëftsteller Václav Havel a vum Ekonomist Václav Klaus gegrënnt. Et koum zu Streiken op den Héichschoulen, an den Theateren, Fabrécken, Spideeler, Büroen a Schoulen.
De 24. November 1989 hunn den Alexander Dubček (deen 1968 am Prager Fréijoer d'Land reforméiere wollt), de Kardinol František Tomášek an de Václav Havel um Balcon vun der Sozialistescher Parteizeitung Svobodné Slovo op der Wenzelsplaz Riede gehalen. D'Honnertdausende vu Leit op der Plaz, déi nogelauschtert hunn, hu mat hire Kluddere Schlëssele gerëselt, fir ze symboliséieren, datt et fir de kommunistesche Regime "gelaut" huet. Et koum duerno zu weidere Protestdemonstratiounen, déi gréisst dovun op der Letna-Wiss, an zum Generalstreik. Ënner dësem Drock huet d'Regierung vum Ladislav Adamec ugefaangen, mam Biergerforum ze verhandelen, a probéiert, ze rette wat ze rette war. Mä se huet ënner dem Masseprotest, deen ëmmer méi staark gouf, ëmmer méi missen noginn: d'Ofschafe vum Flichtfach "Marxismus-Leninismus" am Schoulwiesen, d'Reesfräiheet an Éisträich an duerno déi aner westlech Länner, d'Sträiche vum Féierungsusproch vun der Kommunistescher Partei an der Verfassung, asw. D'Resultat war eng nei Regierung, déi den 10. Dezember vum President Gustáv Husák (deen zanter dem Nidderschloe vum Prager Fréijoer 1968 un der Muecht wat) ernannt gouf, an an där d'Majoritéit keng Membere vun der KP waren. De selwechten Dag ass den Husák zeréckgetrueden.
Den 29. Dezember 1989 gouf den Havel duerch d'Parlament zum neie President vun der Tschechoslowakei gewielt.
Bei de Parlamentswalen am Juni 1990 krut d'Biergerforum d'Legitimatioun vum Vollek iwwerdroen.
Fonds national de la recherche
De Fonds national de la recherche, ofgekierzt FNR, ass en ëffentlecht Etablissement zu Lëtzebuerg, dat per Gesetz vum 31. Mee 1999 gegrënnt gouf.
Den nationale Fuerschungsfong huet follgend Missiounen:
Dës Missioune ginn duerch dës Instrumenter implementéiert:
Organisatioun
De Fong gëtt vun engem Verwaltungsrot verwalt dee sech aus 12 Memberen zesummesetzt. Sechs Delegéiert gi vu verschiddene Ministère proposéiert iwwerdeems déi aner sechs Membere vum Regierungsrot aus der Zivilgesellschaft proposéiert ginn, opgrond vun hirer Kompetenz an de Beräicher Fuerschung an technologescher Entwécklung.
E Regierungskommissär dee vum Fuerschungsminister genannt gëtt, assistéiert de Verwaltungsrot. Hien huet d'Recht op Informatioun an d'Kontroll iwwer de Fong a seng technesch, administrativ a finanziell Gestioun. Hie kann Decisioune vum Verwaltungsrot en suspens setzen, wann hie vun der Opfaassung ass, datt déi géint Gesetzer, Reglementer oder Verträg mam Staat verstoussen. An deem Fall ass et Saach vum Minister, bannent siechzeg Deeg nodeem e befaasst gouf, eng Decisioun ze huelen.
De Verwaltungsrot gëtt nach vun engem wëssenschaftleche Conseil beroden, dee sech aus néng Memberen aus der Fuerschung zesummesetzt.
Daverdisse
Daverdisse ass eng Uertschaft a Gemeng an der belscher Provënz Lëtzebuerg.
Aner Uertschaften an der Gemeng sinn:
Russescht Alphabet
Dat russescht Alphabet ass eng Variant vum kyrilleschen Alphabet mat deem déi russesch Sprooch geschriwwe gëtt. Et gouf an der Kiewer Rus zur Zäit vum Wladimir I. senger Bekéirung zum Chrëschtentum (988) agefouert. Am 18. Joerhonnert si verschidde Buschtawen aus dem Gebrauch komm an 1918 sinn der nach eng Rei offiziell ewechgefall, soudatt dat modernt russescht Alphabet aus 33 Buschtawe besteet.
Um Spaweck
Kyrillisches Alphabet
Comicszeechner zu Lëtzebuerg
Alphabetesch Oplëschtung vun de lëtzebuergesche Comicszeechner, Zeenaristen a Cartoonisten
See
Eng See ass en Handwierksgeschier, mat deem ee verschidde Materialer wéi Holz, Steng, Metall, asw. a Stécker schneide kann. Seeë gi bei ville Beruffer gebraucht, vum Schräiner bis hin zum Chirurg.
Péilz
D'Péilz ass eng kleng Baach an der Belscher Provënz Lëtzebuerg an zu Lëtzebuerg am Kanton Réiden.
See
Eng See besteet aus engem meeschtens metallene Blat, op deem op enger Säit a gläichméissegen Ofstänn "Zänn", d. h. Kräck, ageschnidde sinn. Duerch hin an hier-beweege vum Blat an e liichten Drock krazen déi Zänn kleng Spéin aus dem Material, a sou entsteet en Aschnëtt, eng Spléck, an, wann ee virufiert, en Duerchschnëtt vum Material.
D'Materialeegenschafte vum Seeblat an d'Form vun den Zänn sinn op d'Material, dat duerchzeseeën ass, ofgestëmmt.
Bei Seemaschinne komme meeschtens entweeder Bandseeën, bei deenen d'Zänn op engem metallene Band sinn, dat ugedriwwe gëtt oder Kreesseeën (bei deenen d'Zänn um Bord vun enger metallener Scheif sinn) zum Asaz.
D'Seeën ënnerscheet sech vum Schneiden an Ofpëtzen doduerch, datt beim Schneide kee Material (Spéin, "Seemiel") zergrimmelt gëtt, a beim Pëtzen d'Material duerch Drock verformt gëtt.
Geschicht
An der griichescher Mythologie gëllt de Perdix, den Neveu vum Daidalos, als Erfinder vun der See.
Waasserbiz
E Waasserbiz oder Waasserbuz ass e Kachgeschier, meeschtens aus Metall, fir Waasser un d'Kachen ze bréngen, andeems een en op eng Hëtztquell (oppe Feier, Uewen, Kachmaschinn,...) setzt.
Canton de Sommières
De Canton de Sommières ass eng fréier franséisch administrativ Andeelung am Arrondissement Nîmes, am Departement Gard an der Regioun Occitanie.
Waasserbiz
Eng Zort Bizen hunn en Deckel, deen een op mécht, fir d'Waasser dran ze schëdden, bei anere gëtt d'Waasser duerch d'Zull agefëllt. Dann huet e Biz eng Hänk oder e Grëff, fir en unzepaken, an eng Zull, duerch déi een d' Waasser erausschëdde kann. Dacks ass op där Zull eng Päif drop, déi een erofhuele kann. Dës Päif mécht en akustescht Zeechen wann de Waasserdamp derduerchgepresst gëtt a signaliséiert sou, datt d'Waasser kacht.
See
Geschicht
Seeënaarteg wierkend Feiersteng sinn an Europa schong zanter dem Mesolithikum a Gebrauch. D'See aus Metall ass an Egypten entstanen. Dat réimescht Handwierk huet vill Zorte vu Seeë geschaf, déi bis zum 14. Joerhonnert bal net verännert goufen. Wéi d'See aus Stol am 15. Joerhonnert opkoum, gouf se vun de Kouertenheeër als Ersatz fir d'Aaxt geholl. Haut gëtt et nieft einfachen Handseeën, wéi se sech deelweis aus den historesche Seeë weiderentwéckelt hunn, och nieft vu Motoren ugedriwwene stationäre Seemaschinne vill Zorte vun handgeféierte motorgedriwwene Seemaschinne fir vill speziell Aarbechten.
Symbolik
An der chrëschtlecher Ikonographie ass d'See d'Attribut vum Jousef, an, als Märtyrerinstrument, vum Jesaja a vum Apostel Simon. D'See ass och d'Symbol fir déi personifizéiert Melancholie.
Waasserbiz
Elektresch Bizen
Elektresch Bize kënne vun der Form a vum Material hir den traditionelle Bize gläichen, se kënnen awer och aus Plastik sinn. Déi meescht sinn ouni elektresch Schnouer a ginn an e Sockel mat Kontakter gesat, op deem se opgehëtzt ginn. En automatesche System schalt de Stroum af wann de Kachpunkt erreecht ass, fir ze verhënneren datt de System duerch Iwwerhëtze beschiedegt gëtt.